Foto: Getty Images Shimoliy Amerika Bosh futbol ligasining (MLS) «Los-Anjyeles Gelaksi» klubi shvetsiyalik hujumchisi Zlatan Ibrahimovich Rossiyada o‘tkaziladigan JCh-2018 haqida o‘z fikrlarini bildirib o‘tdi. «O‘ylashimcha, jahon chempionati ajoyib bo‘ladi. Juda katta davlat, unda ko‘plab odamlar yashaydi, jahon birinchiligi aynan shu mamlakatda o‘tkazilishi yaxshi. Bu jahondagi eng katta bazm bo‘ladi, shuning uchun men uni o‘tkazib yuborishim kerak emas», - degan futbolchi. Shuningdek, Ibrahimovich mundial favoritlarini aytdi. «Mening o‘ylashimcha, Braziliya, Ispaniya, Germaniya va, albatta, Shvetsiya terma jamoalari g‘alaba qozonishga qodir. Bundan tashqari, Argentina termasi ham favoritlar orasida, ammo ular o‘zlarini bunday deb hisoblamayapti», - deya qayd etib o‘tdi u. Eslatib o‘tamiz, avvalroq Ibrahimovich JCh-2018ga olib ketilmaganiga kim aybdor ekanini aytgandi.